Tatoeba sentences — language code: kaz
ҚР Президенті Н.Ә.Назарбаевтың үш тілділікті дамыту бойынша тапсырмасын орындау әрі әлемдік білім беру жүйесіне кірігудің келесі маңызды факторы - бірнеше тілді жетік меңгерген кадрлар дайындау.
Бұл үшін өткен оқу жылынан бастап-ақ білім алушылардың жалпы құрамымен арнайы бөлімшелер ашылуда.
Аталған бөлімшелердегі білім беру бағдарламаларының құрылымы былайша қалыптастырылған: гуманитарлық пәндер - тарих, әдебиет және басқалары мемлекеттік тілде оқытылады, ал жаратылыстану ғылымдары пәндері - химия, математика, физика, биология ағылшын тілінде жүргізіледі.
Бұдан ары мұндай арнайы бөлімшелердің саны және олардың құрамы арттырылатын болады.
Әлемдік білім беру кеңістігіне ықпалдасудың тағы бір маңызды компоненті академиялық ұтқырлықты дамыту деп санаймыз.
Екі жылдың ішінде Л.Н.Гумилев атындағы ЕҰУ-дың 30-дан астам магистранттары мен докторанттары екі дипломды білім беру бағдарламасы бойынша үздік шетелдік университеттерде білім алу мүмкіндігіне ие болды.
Қазақстандағы «академиялық ұтқырлық» бағдарламасы барынша ерекше.
Ал бізде аталған жоба мемлекет тарабынан қаржылай қолдауға ие болып отыр.
Қазақстандық ЖОО-ларға шетелдік профессорларды тарту мәселесі де жүйелі жолға қойылған.
Бұл ретте атап өтерлігі, қысқа мерзімді сапарлар емес, ұзақмерзімді дәріс оқу, шетелдік ғалымдардың семинарлар өткізуін ұйымдастыру талаптары бар.
Біздің білім беру жүйеміздің бәсекеге қабілеттілігін қамтамасыз етуде жоғары оқу орындарының ұлттық және әлемдік рейтингтердегі ұстанымдарына да зор назар аударылады.
Біздің университет - Л.Гумилев атындағы ЕҰУ QS халықаралық рейтинг агенттігінің (Ұлыбритания) мәліметтері бойынша осы жылы 303 орынға тұрақтап, әлемнің топ 400 жетекші университеттерінің қатарына енді.
Төрелігін өздеріңіз айтыңыздар, мәселен, өткен жылдың қорытындысы бойынша біз 69 позицияға жоғары қарай өрлеп, 369 орынды иелендік, ал осы жылы бізде 303-ші орын.
Бұған қоса, QS рейтингіне әлемнің 17 мыңнан астам жоғары оқу орны қатысатындығын да ескеру қажет.
Университеттің ұлттық рейтинг агенттіктеріндегі ұстанымына қатысты айтар болсам, онда бұл жерде елдің үздік университеттері көшбасшылығын осымен 2 жыл қатарынан 1996 жылы Мемлекет басшысы Нұрсұлтан Назарбаевтың бастамасымен құрылған Л.Н.Гумилев атындағы Еуразия ұлттық университеті ұстап тұр.
Жүктелген құжаттар саны бойынша да елдің бірінші ұлттық жоғары оқу орны Еуразия ұлттық университеті алда келеді, екінші орында С.Торайғыров атындағы ПМУ, ал үшінші орынға Әл-Фараби атындағы ҚазҰУ тұрақтаған.
Шындығында да 2012-2013 оқу жылдары Л.Н.Гумилев атындағы ЕҰУ үшін жемісті болды десек те болады.
Университет «қызмет көрсететін үздік кәсіпорын» аталымында ҚР Президентінің «Алтын сапа» сыйлығын иеленді.
Ал қол жеткізілген жеңіс - барша ұжымның сан қырлы зор еңбегі.
Сіздің ЖОО-да жаңа тарих факультетінің ашылуы педагогикалық құрамға ерекше жауапкершілік жүктейтіндігі анық.
Оның тұсаукесер шарасы осы жылдың 10 қазанында өтеді.
Басқаша болуы да мүмкін емес еді.
Өйткені біздің университет тарихшы Гумилев Лев Николаевичтің атында.
Мен де тарихшымын, оған қоса Қазақстан тарихшылары ұлттық конгресінің төрағасымын.
Әрине, бұл біздің барша ұжым үшін зор жауапкершілік.